CELEX: 62009TN0470
Language: el
Date: 2009-11-30 00:00:00
Title: Υπόθεση T-470/09: Προσφυγή της 30ής Νοεμβρίου 2009 — medi κατά ΓΕΕΑ (medi)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/62
            
         Προσφυγή της 30ής Νοεμβρίου 2009 — medi κατά ΓΕΕΑ (medi)
   (Υπόθεση T-470/09)
   2010/C 24/110
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: medi GmbH & Co. KG (Bayreuth, Γερμανία) (εκπρόσωποι: H. Lindner και D. Terheggen, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 1ης Οκτωβρίου 2009 στην υπόθεση R 692/2008-4, κατά το μέτρο που απορρίπτει την προσφυγή·
            
         
               —
            
            
               να ακυρώσει την απόρριψη από το ΓΕΕΑ, στις 26 Φεβρουαρίου 2008, της αιτήσεως καταχωρίσεως του κοινοτικού σήματος υπ’ αριθ. 5 378 021·
            
         
               —
            
            
               να επιτρέψει πλήρως τη δημοσίευση της αιτήσεως για την καταχώριση κοινοτικού σήματος υπ’ αριθ. 5 378 021·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Το λεκτικό σήμα «medi» για προϊόντα και υπηρεσίες των κλάσεων 1, 3, 5, 9, 10, 17, 35, 38, 39, 41, 42 και 44 (αίτηση υπ’ αριθ. 5 378 021).
   
      Απόφαση του εξεταστή: Απόρριψη της αιτήσεως καταχωρίσεως.
   
      Απόφαση του τμήματος προσφυγών: Μερική ακύρωση της αποφάσεως του εξεταστή.
   
      Λόγοι ακυρώσεως: Εσφαλμένη εφαρμογή του άρθρου 7, παράγραφος 1, στοιχείο β' του κανονισμού 207/2009 (1), καθόσον το οικείο σήμα διαθέτει τον απαιτούμενο διακριτικό χαρακτήρα.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).